Diari Oficial de la Generalitat Valenciana


Sumari del DOGV 9298, del 15-03-2022 (2022/2096)

RESOLUCIÓ de 4 de març de 2022, de la consellera de Sanitat Universal i Salut Pública, per la qual es proveeix el lloc de treball número 11214, anunciat en la convocatòria 128/2021, de 2 de desembre de 2021.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9298

Data del DOGV
:   15-03-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/2096


Data del document
:   04-03-2022

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * funcionari

RESOLUCIÓ de 4 de març de 2022, de la consellera de Sanitat Universal i Salut Pública, per la qual es proveeix el lloc de treball número 11439, anunciat en la convocatòria 128/2021, de 2 de desembre de 2021. [2022/2096]  
Vista la Resolució de 2 de desembre de 2021, de la Direcció General de la Funció Pública, per la qual es convoca la provisió, pel sistema de lliure designació, d'un lloc de treball vacant de naturalesa funcionarial en la Conselleria de Sanitat Universal i Salut Pública, convocatòria número 128/2021 (DOGV 9231, 09.12.2021).  
Vist l'informe preceptiu i vinculant emés en data 13.01.2022, de la Direcció General de Funció Pública, sobre el compliment dels requisits de participació de les persones interessades, per a la provisió del lloc corresponent a l'esmentada convocatòria (número 128/2021), en virtut del qual s'ha admés un únic participant per a la provisió del lloc de cap del Servei d'Infraestructures.  
  
Per a ponderar els criteris d'adjudicació, s'han valorat els criteris objectius i raonats d'interés general que es consideren prioritaris per a decidir l'adjudicació del lloc de treball convocat, d'acord amb el que preveu l'annex I (base de la convocatòria) de la Resolució de 2 de desembre de 2021.  
En concret, s'han considerat les habilitats directives acreditades per l'exercici de funcions directives en llocs d'especial responsabilitat, els coneixements i l'experiència en habilitats de control, coordinació i supervisió de l'execució de projectes i objectius, així com l'experiència professional, valorant l'antiguitat com a funcionari de carrera en llocs de característiques similars al qual es concursa, tant en l'Administració estatal, autonòmica, com la local. Així mateix, s'ha valorat la formació i experiència acreditada en matèria de gestió d'equips de treball i la realització de màsters oficials de postgrau expedits per les universitats.  
  
El candidat mostra habilitats en tots els àmbits requerits. Així mateix, ha ocupat amb caràcter provisional el lloc de cap de servei i ha desenvolupat les tasques assignades amb una conducta professional i rendiment satisfactoris. Al llarg dels seus més de 25 anys com a funcionari, acredita haver realitzat correctament els projectes encomanats dins del termini i en la forma escaients.  
Quant a coneixements en matèria de gestió d'equips de treball, al llarg de la seua trajectòria professional com a arquitecte, ha participat en nombrosos projectes, tant arquitectònics com de planejament i gestió urbanística. En la majoria d'aquests ha sigut l'arquitecte director de l'equip de treball, el qual ha gestionat la relació entre els diferents agents participants en les diferents fases del procés constructiu (arquitectes tècnics, enginyers, delineants, tant en la redacció de projectes com en la direcció i execució de les obres).  
Així mateix, es valora la seua experiència en la gestió d'equips de treball per a la redacció d'instruments urbanístics de planejament i de gestió urbanística. Quant a la seua experiència professional, s'ha valorat l'antiguitat com a funcionari de carrera en llocs de característiques similars al qual es concursa, tant en l'Administració estatal, autonòmica com en la local.  
Considerant que Francisco Ramón Reyes Adrián és l'única persona seleccionada i compleix els requisits exigits en la convocatòria. Tenint en compte la seua formació, experiència, implicació i professionalitat en l'exercici de les seues funcions, es considera la persona idònia per a ocupar el lloc de treball convocat.  
De conformitat amb el que estableixen l'article 115 de la Llei 4/2021, de 16 d'abril, de la funció pública valenciana, així com l'article 62 del Decret 3/2017, de 13 de gener, del Consell, pel qual s'aprova el reglament de selecció, provisió de llocs de treball i mobilitat del personal de la funció pública valenciana, i fent ús de les competències atribuïdes en l'article 115 de la Llei 4/2021, als titulars de les conselleries, resolc:  
  
Nomenar Francisco Ramón Reyes Adrián, funcionari de carrera de l'Administració local, subgrup A1, amb NRP \*\*\*4158\*\*\*, com a cap des Servei d'Infraestructures, lloc 11225, complement de destinació 28 i complement específic E050.  
De conformitat amb l'article 34 de la Llei 4/2021, de la funció pública valenciana, el personal funcionari que passe a ocupar llocs de treball mitjançant convocatòries de provisió de llocs i procedisca d'una administració pública o universitat pública diferent, no s'integrarà en els cossos, escales o agrupació professional funcionarial propis d'aquesta, i es regirà per les normes relatives a promoció professional, situacions administratives i règim retributiu d'aquesta.  
El cessament en l'actual lloc de treball de les persones nomenades es produirà d'ofici el mateix dia en què es publique aquesta resolució en el DOGV, i la presa de possessió de la nova destinació es produirà amb efectes de l'endemà de la publicació.  
Contra aquesta resolució, que posa fi a la via administrativa, es podrà interposar un recurs contenciós administratiu davant el jutjat contenciós administratiu que corresponga, en el termini de dos mesos a comptar a partir de l'endemà de la publicació d'aquesta resolució i o bé un recurs potestatiu de reposició davant l'òrgan competent, en el termini d'un mes comptat a partir de l'endemà de la notificació. Tot això de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València, 4 de març de 2022.- La consellera de Sanitat Universal i Salut Pública (p. s., Reglament orgànic i funcional de la Conselleria de Sanitat Universal i Salut Pública), la secretaria autonòmica de Salut Pública i del Sistema Sanitari Públic: Isaura Navarro Casillas.